กินยาคุมฉุกเฉินMadona ไปวันที่2กพ. ซึ่งรอบเดือนปกติคาดว่าจะมาประมาณวันที่8(ปกติเป็นคนที่มีรอบเดือนทุกๆ33วัน) แล้วประจำเดือนรอบนี้ก็มาวันที่ 8 ตามกำหนดปกติแต่รู้สึกว่ามาเยอะมาก และเพิ่งหมดไปเมื่อวันที่14 อยากทราบว่า เดือนกพ.นี้ไข่จะตกวันไหน ? (เพราะว่ากินยาคุมฉุกเฉินไป แล้วสงสัยว่ายาคุมฉุกเฉินที่กินไปเมื่อวันที่2 กพ จะมีผลต่อระยะเวลาตกไข่รอบถัดไปไหม)
สวัสดีค่ะ เลือดที่ออกในวันที่ 8 ก.พ. หากเป็นช่วงวันที่ที่ประจำเดือนควรจะมา และมานานรวม 7 วัน ก็น่าจะเป็นเลือดประจำเดือนได้ ส่วนวันไข่ตกในรอบถัดไปนั้น ก็คือประมาณ 14 วันก่อนมีประจำเดือนมา ดังนั้น หากมีระยะห่างระหว่างรอบประจำเดือนที่สม่ำเสมอที่ 33 วัน ประจำเดือนก็น่าจะมาในวันที่ 12 มี.ค. และวันที่ไข่ตกก็คือประมาณวันที่ 27 ก.พ.อย่างไรก็ตาม อาจมีปัจจัยหลายๆ อย่าง ที่ทำให้ประจำเดือนเลื่อนออกไปได้ เช่น การมีความเครียด ทำงานหนัก พักผ่อนน้อย อดนอน อดอาหาร การมีน้ำหนักลด หรือมีน้ำหนักเพิ่มเร็ว การเจ็บป่วยไม่สบาย เป็นต้น ส่วนยาคุมฉุกเฉินนั้น หากได้มีประจำเดือนมาไปแล้ว ก็ไม่น่ามีผลต่อประจำเดือนในรอบถัดไปแล้วค่ะ